|  |  |
| --- | --- |
|  | |
|  | | BAUSKAS NOVADA PAŠVALDĪBA **Vecumnieku ApvienĪbas pārvalde**  Reģ. Nr. 90009115957  Rīgas iela 29, Vecumnieki, Vecumnieku pag., Bauskas nov., LV-3933  tālr. 63976100, e-pasts: vecumnieki.parvalde@vecumnieki.lv, www.bauskasnovads.lv | |

Bauskas novada Vecumnieku pagastā

2024. gada 17. maijā Nr. 15

**Vecumnieku 19. Liliju svētku floristikas darbu festivāla nolikums**

1. **Pasākuma organizatori**

Vecumnieku 19. Liliju svētku floristikas darbu festivālu (turpmāk – festivāls) rīko Bauskas novada pašvaldības iestāde “Vecumnieku apvienības pārvalde” (turpmāk – Vecumnieku apvienības pārvalde) sadarbībā ar struktūrvienībām – Vecumnieku pagasta nodaļu un Vecumnieku tautas namu.

Kontaktpersona: Līga Lauriņa, tālrunis 26317951.

1. **Festivāla mērķis**

Veicināt liliju selekcionāru, amatiermākslas kolektīvu dalībnieku (floristu) un festivāla apmeklētāju iepazīstināšanu ar radošā darba attīstību un izaugsmi, vienlaicīgi popularizējot Vecumnieku pagasta vārda un simbolikas atpazīstamību Latvijā.

1. **Norises vieta un laiks**

Vecumniekutautas nams, tā pieguļošā teritorija un parks, Rīgas ielā 5, Vecumnieku pagasts, Bauskas novads, 2024. gada 13. jūlijs.

Darba uzsākšana pie interjera objekta plkst.11:30 līdz plkst.14:30, kopējais darba izstrādes laiks 3(trīs) stundas.

1. **Dalībnieki**

Festivālā piedalās ne vairāk kā 10 floristu komandas.

Dalībnieku skaits komandā līdz diviem cilvēkiem.

1. **Pieteikšanās termiņš un kārtība**

Pieteikšanās festivālam ir līdz 2024. gada 1. jūlijam, sūtot pieteikumus elektroniski uz e-pasta adresi: [vecumniekutn@bauskasnovads.lv.](mailto:vecumniekutn@bauskasnovads.lv.)Dalībnieki tiek reģistrēti hronoloģiskāpieteikšanās secībā. Dalību festivālā apstiprina vai noraida organizatori, sniedzot atbildi uz e-pasta pieteikumu.

Katra komanda pie Vecumnieku tautas nama gatavo un izstāda vienu nolikumam atbilstošu liela apjoma floristikas darbu – interjera objekts “Skaistākie ziedi Vecumniekiem.”

1. **Materiāli**

Dalībnieki darbus veido no florāliem un neflorāliem līdzpaņemtiem materiāliem. Neflorālo materiālu īpatsvars darbā drīkst sastādīt ne vairāk kā 40%. Materiālu sagāde ir dalībnieku ziņā.

Būtisks uzdevums darba kompozīcijai ir:

* atbilstība florālā darba nosaukumam “Skaistākie ziedi Vecumniekiem.”
* vismaz vienas dimensijas izmērs – ap 150 cm;
* ietverti liliju ziedi.

Darba pamatnes veidošana var notikt savlaicīgi, ārpus festivāla norises vietas.

1. **Vērtēšanas kritēriji:**

7.1. atbilstība devīzei;

7.2. jaunrade;

7.3. tehnisko risinājumu kvalitāte;

7.4. krāsu salikums;

7.5. kompozīcija.

Katra kritērija vērtēšana notiek 10 ballu sistēmā (pilnās ballēs). Galīgo vērtējumu nosaka summējot kritēriju vērtējumus.

1. **Konkursa darbu vērtēšana**

Darbu vērtē komisija, kuras sastāvā iekļauti nozares speciālisti. Komisijas sastāvu izveido Bauskas novada pašvaldības iestādes “Vecumnieku pašvaldības pārvalde” vadītājs.

Par pabeigtu, nolikumam atbilstošu darbu komanda absolūtajā vērtējumā 1. - 3.vietu ieguvēji savā īpašumā iegūs SIA “DIY DEPO” dāvanu kartes. 1. vieta – 200 EUR., 2.vieta – 150 EUR., 3.vieta – 100 EUR.

Pārējie konkursa dalībnieki saņems veicināšanas balvas – SIA “DIY DEPO” dāvanu kartes 30 EUR vērtībā.

Papildus tiek piešķirta skatītāju simpātiju balva 40 EUR vērtībā.

1. **Darba aizsardzības un ugunsdrošības nosacījumi**

Atbildību par darba aizsardzības un ugunsdrošību uzņemas festivāla dalībnieki katrs individuāli

Ar Vecumnieku tautas nama iekšējās kārtības noteikumiem dalībnieki iepazīstas, parakstās reģistrācijas laikā svētku dienā Vecumnieku tautas namā.

1. **Personas datu aizsardzības kārtība**

Datu apstrādes pārzinis ir Bauskas novada pašvaldība, adrese: Uzvaras iela 1 , Bauska, Bauskas novads, telefona Nr. 65795211, e-pasta adrese: [pasts@bauskasnovads.lv](mailto:pasts@bauskasnovads.lv).

Datu apstrādes mērķis ir 2024. gada 13. jūlijā nodrošināt floristu komandām iespēju piedalīties Vecumnieku 19. Liliju svētkos.

Festivāls ir publisks, līdz ar to tā norise tiks fotografēta un filmēta.

Floristu komandām reģistrācijas lapā jānorāda dalībnieka vārds, uzvārds, personas kods, tālruņa Nr., e-pasta adrese.

Personas dati tiks apstrādāti šādiem mērķiem:

Vārds, uzvārds, personas kods – reģistrācijas uzskaites un grāmatvedības vajadzībām.

Tālruņa Nr., e-pasta adrese **–** saziņai ar festivāla dalībniekiem.

Foto un video materiāli – lai atspoguļotu festivāla norisi. Fotogrāfijas un video no festivāla tiks publicēti pašvaldības informatīvajā izdevumā “Bauskas Novada Vēstnesis” un pašvaldības mājaslapā internetā www.bauskasnovads.lv”, Vecumnieku tautas nama sociālajā vietnē https:/[/www.fa](http://www.facebook.com/vecumniekutautasnams)c[ebook.com/vecumniekutautasnams,](http://www.facebook.com/vecumniekutautasnams) ar festivālu saistītos drukas darbos (piemēram, bukletos u.tml.). Fotogrāfijas un video var tikt sasaistīts ar festivāla dalībnieka vārdu, uzvārdu.

Datu apstrādes ilgums:

Vārds, uzvārds, personas kods, tālruņa Nr., e-pasta adrese – vienu mēnesi pēc festivāla norises.

Personas dati papildus tiks nodoti:

Vecumnieku apvienības pārvaldes un Vecumnieku tautas nama darbiniekiem, lai nodrošinātu festivāla norisi (personas vārds, uzvārds, personas kods, tālruņa Nr., e-pasta adrese).

Bauskas novada pašvaldības iestādes “Bauskas novada administrācija” Ekonomikas un finanšu departamenta darbiniekiem, kas nodrošina Vecumnieku apvienības pārvaldes finanšu līdzekļu grāmatvedības uzskaiti un kontroli.

Bauskas novada pašvaldības iestādes “Bauskas novada administrācija” Ekonomikas un finanšu departamenta darbiniekiem tiek iesniegts izmaksu saraksts (personas vārds, uzvārds, personas kods), kurā iekļauti dalībnieku dati, kas ieguvuši dāvanu kartes, lai minētos datus saskaņā ar likumu “Par iedzīvotāju ienākuma nodokli”, iesniegtu Valsts ieņēmuma dienestam.

Bauskas novada pašvaldības iestādes

“Vecumnieku apvienības pārvalde” vadītāja vietnieks Ingars Štelfs